Rudy Giuliani nu mai este avocatul lui Donald Trump: "Nu-l mai reprezintă în nicio chestiune legală".
Relația dintre Donald Trump și Rudy Giuliani s-ar fi încheiat. Avocatul nu îl mai reprezintă pe fostul președinte în nicio chestiune legală. Un consilier al lui Donald Trump a scris pe Twitter că Giuliani "rămâne un aliat și un prieten". Tensiunile dintre cei doi au fost observate pe parcursul ultimului proces de impeachment al lui Donald Trump.
Donald Trump a întrerupt legătura cu avocatul său, Rudy Giuliani, relatează Business Insider.Un consilier al lui Donald Trump, Jason Miller, a declarat marți că "Rudy Giuliani nu îl mai reprezintă pe președintele Trump în nicio situație legală".Jason Miller a explicat într-o postare pe Twitter că motivul ar fi faptul că "nu există niciun caz în care să fie implicat pentru moment. Primarul Giuliani rămâne un aliat și un prieten pentru Donald Trump".După ce Donald Trump a fost pus sub acuzare pentru a doua oară luna trecută, fostul președinte s-a înfuriat pe aliații săi pentru că ar fi putut face mai mult să-l ajute.Se spunea că ar fi foarte supărat pe Rudy Giuliani și a cerut să nu fie plătit pentru serviciile prestate în calitate de avocat.